title: Vykonávacie nariadenie Komisie (EÚ) č. 789/2013 zo 16. augusta 2013 , ktorým sa mení nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi

text:
               20.8.2013

               SK

               Úradný vestník Európskej únie

               L 222/1

         VYKONÁVACIE NARIADENIE KOMISIE (EÚ) č. 789/2013
   zo 16. augusta 2013,
   ktorým sa mení nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi (1), a najmä na jeho článok 19 ods. 6 a článok 20,
   keďže:

               (1)

               Účastníci Kimberleyského procesu na plenárnom zasadnutí vo Washingtone v novembri 2012 rozhodnutím pléna schválili doplnenie Panamy, Kambodže a Kazachstanu do zoznamu účastníkov Kimberleyského procesu.

               (2)

               Predseda Kimberleyského procesu svojím oznámením z 1. augusta 2013 potvrdil, že členovia Kimberleyského procesu písomným postupom schválili aj doplnenie Mali do zoznamu účastníkov Kimberleyského procesu.

               (3)

               Na dôvažok k tomu by sa mali v prílohe II aktualizovať aj adresy kontaktných miest niektorých účastníkov.

               (4)

               Príloha II k nariadeniu (ES) č. 2368/2002 by sa preto mala zodpovedajúcim spôsobom zmeniť.

               (5)

               Opatrenia stanovené v tomto nariadení sú v súlade so stanoviskom výboru uvedeného v článku 22 nariadenia (ES) č. 2368/2002,

         PRIJALA TOTO NARIADENIE:
   Článok 1
   Nariadenie (ES) č. 2368/2002 sa mení takto:
   Príloha II sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. augusta 2013

            Za Komisiu v mene predsedu

         Johannes HAHN

            člen Komisie

      (1)  Ú. v. ES L 358, 31.12.2002, s. 28.

      PRÍLOHA

            „PRÍLOHA II

               Zoznam účastníkov systému certifikácie podľa Kimberleyského procesu a ich riadne vymenované príslušné orgány v zmysle článkov 2, 3, 8, 9, 12, 17, 18, 19 a 20

            ANGOLA

                        Ministry of Geology and Mines

                        Rua Hochi Min

                        C.P # 1260

                        Luanda

                        Angola

                  ARMÉNSKO

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Arménsko

                  AUSTRÁLIA

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Austrália

                  BANGLADÉŠ

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladéš

                  BIELORUSKO

                        Ministry of Finance

                        Department for Precious Metals and Precious Stones

                        Sovetskaja Str., 7

                        220010 Minsk

                        Bieloruská republika

                  BOTSWANA

                        Ministry of Minerals, Energy and Water Resources

                        PI Bag 0018

                        Gaborone

                        Botswana

                  BRAZÍLIA

                        Ministry of Mines and Energy

                        Esplanada dos Ministérios – Bloco “U” – 4o andar

                        70065 900 Brasilia - DF

                        Brazília

                  KAMBODŽA

                        Trade Promotion Department, Ministry of Commerce

                        Building #65-69, Street 136,

                        Sangkat Phsar Kandal 1, Khan Duan Penh

                        Phnom Penh

                        Kambodža

                  KAMERUN

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building

                        Navik Street

                        P.O. Box 8390

                        Yaoundé

                        Kamerun

                  KANADA

                        Medzinárodné záležitosti:

                                    Department of Foreign Affairs, Trade and Development

                                    Human Rights, Governance and Indigenous Affairs Policy Division - MIH

                                    125 Sussex Drive Ottawa, Ontario K1A 0G2

                                    Kanada

                        Všeobecné otázky týkajúce sa prírodných zdrojov Kanady:

                                    Kimberley Process Office

                                    Minerals and Metals Sector (MMS)

                                    Natural Resources Canada (NRCan)

                                    580 Booth Street, 10th floor

                                    Ottawa, Ontario

                                    Kanada K1A 0E4

                  ČÍNSKA ĽUDOVÁ REPUBLIKA

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madiandonglu

                        Haidian District, Beijing 100088

                        Čínska ľudová republika

                  HONGKONG, osobitná administratívna oblasť Čínskej ľudovej republiky

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hong Kong

                        Čína

                  KONŽSKÁ DEMOKRATICKÁ REPUBLIKA

                        Centre d’Expertise, d’Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques,

                        Kinshasa/Gombe

                        Konžská demokratická republika

                  KONŽSKÁ REPUBLIKA

                        Bureau d’Expertise, d’Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Konžská republika

                  EURÓPSKA ÚNIA

                        European Commission

                        Service for Foreign Policy Instruments

                        Office EEAS 02/309

                        B-1049 Bruxelles/Brussel

                        Belgicko

                  GHANA

                        Precious Minerals Marketing Company (Ltd.)

                        Diamond House,

                        Kinbu Road,

                        P.O. Box M. 108

                        Accra

                        Ghana

                  GUINEA

                        Ministry of Mines and Geology

                        BP 2696

                        Conakry

                        Guinea

                  GUYANA

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                  INDIA

                        Department of Commerce

                        Ministry of Commerce & Industry

                        Udyog Bhawan

                        Maulana Azad Road

                        New Delhi 110 011

                        India

                  INDONÉZIA

                        Directorate-General of Foreign Trade

                        Ministry of Trade

                        JI M.I. Ridwan Rais No. 5

                        Blok I Iantai 4

                        Jakarta Pusat Kotak Pos. 10110

                        Jakarta

                        Indonézia

                  IZRAEL

                        Ministry of Industry, Trade and Labor

                        Office of the Diamond Controller

                        3 Jabotinsky Road

                        Ramat Gan 52520

                        Izrael

                  JAPONSKO

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japonsko

                  KAZACHSTAN

                        Ministry of Economy and Budget Planning

                        Orynbor str., 8, entrance 7

                        Administrative building ‘The house of ministries’

                        010000 Astana

                        Kazachstan

                  KÓREJSKÁ REPUBLIKA

                        Export Control Policy Division

                        Ministry of Knowledge Economy

                        Government Complex

                        Jungang-dong 1, Gwacheon-si

                        Gyeonggi-do 427-723

                        Seoul

                        Kórea

                  LAOSKÁ ĽUDOVODEMOKRATICKÁ REPUBLIKA

                        Department of Import and Export

                        Ministry of Industry and Commerce

                        Vientiane

                        Laos

                  LIBANON

                        Ministry of Economy and Trade

                        Lazariah Building

                        Down Town

                        Beirut

                        Libanon

                  LESOTHO

                        Department of Mines

                        Corner Constitution and Parliament Road

                        P.O. Box 750

                        Maseru 100

                        Lesotho

                  LIBÉRIA

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Libéria

                  MALAJZIA

                        Ministry of International Trade and Industry

                        Trade Cooperation and Industry Coordination Section

                        Block 10

                        Komplek Kerajaan Jalan Duta

                        50622 Kuala Lumpur

                        Malajzia

                  MALI

                        Ministère des Mines

                        Bureau d'Expertise d'Evaluation et de Certification des Diamants Bruts

                        Zone Industrielle Ex. DNGM

                        Bamako

                        Malijská republika

                  MAURÍCIUS

                        Import Division

                        Ministry of Industry, Small & Medium Enterprises, Commerce & Cooperatives

                        4th Floor, Anglo Mauritius Building

                        Intendance Street

                        Port Louis

                        Maurícius

                  MEXIKO

                        Secretaría de Economía

                        Dirección General de Política Comercial

                        Alfonso Reyes No. 30, Colonia Hipodromo Condesa, Piso 16.

                        Delegación Cuactemoc, Código Postal: 06140 México, D.F.

                        Mexiko

                  NAMÍBIA

                        Diamond Commission

                        Directorate of Diamond Affairs

                        Ministry of Mines and Energy

                        Private Bag 13297

                        1st Aviation Road (Eros Airport)

                        Windhoek

                        Namíbia

                  NOVÝ ZÉLAND

                        Orgán vydávajúci certifikáty:

                                    Middle East and Africa Division

                                    Ministry of Foreign Affairs and Trade

                                    Private Bag 18 901

                                    Wellington

                                    Nový Zéland

                        Úrad pre dovoz a vývoz:

                                    New Zealand Customs Service

                                    PO Box 2218

                                    Wellington

                                    Nový Zéland

                  NÓRSKO

                        Section for Public International Law

                        Department for Legal Affairs

                        Royal Ministry of Foreign Affairs

                        P.O. Box 8114

                        0032 Oslo

                        Nórsko

                  PANAMA

                        General Direction of International Economic Affairs

                        Ministry of Foreign Affairs

                        San Felipe, Calle 3

                        Palacio Bolívar, Edificio 26

                        Panamá 4

                        Panamská republika

                  RUSKÁ FEDERÁCIA

                        Medzinárodné záležitosti:

                                    Ministry of Finance

                                    9, Ilyinka Street,

                                    109097 Moscow

                                    Rusko

                        Úrad pre dovoz a vývoz:

                                    Gokhran of Russia

                                    14, 1812 Goda St.

                                    121170 Moscow

                                    Rusko

                  SIERRA LEONE

                        Ministry of Mineral Resources

                        Gold and Diamond Office (GDO)

                        Youyi Building

                        Brookfields

                        Freetown

                        Sierra Leone

                  SINGAPUR

                        Ministry of Trade and Industry

                        100 High Street

                        #09-01, The Treasury,

                        Singapore 179434

                  JUHOAFRICKÁ REPUBLIKA

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        Juhoafrická republika

                  SRÍ LANKA

                        National Gem and Jewellery Authority

                        25, Galleface Terrace

                        Colombo 03

                        Srí Lanka

                  SVAZIJSKO

                        Office for the Commissioner of Mines

                        Ministry of Natural Resources and Energy

                        Mining department

                        Lilunga House (3rd floor, Wing B)

                        Somhlolo Road

                        PO Box 9,

                        Mbabane H100

                        Svazijsko

                  ŠVAJČIARSKO

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne / Švajčiarsko

                  TAIWAN, PENGHU, KINMEN A MATSU, SAMOSTATNÉ COLNÉ ÚZEMIE

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                  TANZÁNIA

                        Commission for Minerals

                        Ministry of Energy and Minerals

                        PO Box 2000

                        Dar es Salaam

                        Tanzánia

                  THAJSKO

                        Department of Foreign Trade

                        Ministry of Commerce

                        44/100 Nonthaburi 1 Road

                        Muang District, Nonthaburi 11000

                        Thajsko

                  TOGO

                        Ministry of Mine, Energy and Water

                        Head Office of Mines and Geology

                        216, Avenue Sarakawa

                        B.P. 356

                        Lomé

                        Togo

                  TURECKO

                        Foreign Exchange Department

                                    Undersecretariat of Treasury

                                    T.C. Bașbakanlık Hazine

                                    Müsteșarlığı İnönü Bulvarı No:36

                                    06510 Emek Ankara

                                    Turecko

                        Úrad pre dovoz a vývoz:

                                    Istanbul Gold Exchange

                                    Rıhtım Cad. No:81

                                    34425 Karaköy – İstanbul

                                    Turecko

                  UKRAJINA

                        Ministry of Finance

                        State Gemological Center

                        Degtyarivska St. 38-44

                        Kiev 04119

                        Ukrajina

                  SPOJENÉ ARABSKÉ EMIRÁTY

                        U.A.E Kimberley Process Office

                        Dubai Multi Commodities Center

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        Spojené arabské emiráty

                  SPOJENÉ ŠTÁTY AMERICKÉ

                        United States Kimberley Process Authority

                        11 West 47 Street 11th floor

                        New York, NY 10036

                        Spojené štáty americké

                        U.S. Department of State

                        Room 4843 EB/ESC

                        2201 C Street, NW

                        Washington D.C. 20520

                        Spojené štáty americké

                  VIETNAM

                        Ministry of Industry and Trade

                        Import Export Management Department

                        54 Hai Ba Trung,

                        Hoan Kiem

                        Hanoi

                        Vietnam

                  ZIMBABWE

                        Principal Minerals Development Office

                        Ministry of Mines and Mining Development

                        Private Bag 7709, Causeway

                        Harare

                        Zimbabwe“


title: Vykonávacie nariadenie Komisie (EÚ) 2017/271 zo 16. februára 2017, ktorým sa rozširuje konečné antidumpingové clo uložené nariadením Rady (ES) č. 925/2009 na dovoz určitých hliníkových fólií s pôvodom v Čínskej ľudovej republike na dovoz určitých mierne upravených hliníkových fólií

text:
               17.2.2017

               SK

               Úradný vestník Európskej únie

               L 40/51

         VYKONÁVACIE NARIADENIE KOMISIE (EÚ) 2017/271
   zo 16. februára 2017,
   ktorým sa rozširuje konečné antidumpingové clo uložené nariadením Rady (ES) č. 925/2009 na dovoz určitých hliníkových fólií s pôvodom v Čínskej ľudovej republike na dovoz určitých mierne upravených hliníkových fólií
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej en „základné nariadenie“), a najmä na jeho článok 13 ods. 3,
   keďže:
   1.   POSTUP

   1.1.   Existujúce opatrenia

               (1)

               Nariadením (ES) č. 925/2009 (2), (ďalej len „pôvodné nariadenie“) Rada uložila konečné antidumpingové clo vo výške 30,0 % na dovoz hliníkových fólií s hrúbkou nie menšou ako 0,008 mm, ale nie väčšou ako 0,018 mm, bez podložky, valcovaných, ale ďalej už neupravených, dodávaných vo zvitkoch so šírkou nepresahujúcou 650 mm a s hmotnosťou presahujúcou 10 kilogramov (ďalej len „dotknutý výrobok“) z Čínskej ľudovej republiky (ďalej len „ČĽR“ alebo Čína“) pre všetky ostatné spoločnosti okrem tých, ktoré sú uvedené v článku 1 ods. 2 uvedeného nariadenia.

               (2)

               V decembri 2015 boli opatrenia týkajúce sa toho istého výrobku rozšírené vykonávacím nariadením Komisie (EÚ) 2015/2384 (3) (ďalej len „revízne prešetrovanie pred uplynutím platnosti“).

               (3)

               Tieto opatrenia sa budú ďalej uvádzať ako „platné opatrenia“ a prešetrovanie, ktoré viedlo k uloženiu opatrení pôvodným nariadením, sa bude ďalej uvádzať ako „pôvodné prešetrovanie“.

         1.2.   Začatie prešetrovania na základe žiadosti

               (4)

               Dňa 18. apríla 2016 bola Európskej komisii (ďalej len „Komisia“) doručená žiadosť, v ktorej bolo uvedené, že platné opatrenia na dovoz určitých hliníkových fólií sa obchádzajú prostredníctvom dovozu mierne upravených dotknutých výrobkov z ČĽR.

               (5)

               Žiadateľ požiadal o anonymitu z dôvodu hrozby obchodných odvetných opatrení. Komisia usúdila, že táto žiadosť je odôvodnená a súhlasila s tým, že zachová dôvernosť totožnosti žiadateľa.

               (6)

               V žiadosti boli poskytnuté dôkazy prima facie, že po uložení platných opatrení došlo k výraznej zmene v štruktúre obchodu zahŕňajúceho vývoz z ČĽR do Únie, pričom sa zdá, že k tejto zmene došlo z dôvodu uloženia platných opatrení. Na takúto zmenu údajne neexistoval iný dostatočný dôvod ani odôvodnenie než uloženie platných opatrení.

               (7)

               Okrem toho z dôkazov v spise vyplynulo, že nápravné účinky platných opatrení boli oslabené z hľadiska množstva aj ceny. Z dôkazov vyplynulo, že nárast dovozu mierne upravených výrobkov sa uskutočňoval za ceny pod úrovňou ceny nespôsobujúcej ujmu, ktorá bola stanovená v pôvodnom prešetrovaní.

               (8)

               Nakoniec bol poskytnutý dôkaz prima facie, že mierne upravené výrobky boli počas pôvodného prešetrovania dumpingové vo vzťahu k normálnej hodnote stanovenej pre podobný výrobok, t. j. výrobok vyrobený výrobným odvetvím Únie, ktorý má rovnaké technické a fyzické vlastnosti ako dotknutý výrobok.

               (9)

               Po informovaní členských štátov Komisia dospela k záveru, že existujú dostatočné dôkazy prima facie na začatie prešetrovania podľa článku 13 základného nariadenia. Prostredníctvom vykonávacieho nariadenia Komisie (EÚ) 2016/865 (4) („nariadenie, ktorým sa začína prešetrovanie“) preto začala prešetrovanie. Podľa článku 13 ods. 3 a článku 14 ods. 5 základného nariadenia Komisia nariadením, ktorým sa začína prešetrovanie, takisto nariadila colným orgánom, aby registrovali dovoz mierne upravených dotknutých výrobkov z ČĽR.

         1.3.   Prešetrovanie

               (10)

               Komisia náležite informovala o začatí prešetrovania orgány ČĽR, vyvážajúcich výrobcov a obchodníkov v ČĽR, dovozcov v Únii, o ktorých je známe, že sa ich prešetrovanie týka, a výrobné odvetvie v Únii.

               (11)

               Formuláre žiadostí o oslobodenie boli zaslané vyvážajúcim výrobcom v ČĽR a známym dovozcom v Únii.

               (12)

               Zainteresované strany dostali v lehote stanovenej v nariadení, ktorým sa začína prešetrovanie, príležitosť písomne vyjadriť svoje stanoviská a požiadať o vypočutie. Všetky strany boli pritom upozornené na skutočnosť, že odmietnutie spolupráce môže viesť k uplatneniu článku 18 základného nariadenia a k stanoveniu záverov na základe dostupných skutočností.

               (13)

               Prihlásilo sa päť skupín spoločností z ČĽR a 19 spoločností z Únie vrátane výrobného odvetvia Únie a neprepojených dovozcov.

               (14)

               Päť skupín spoločností z ČĽR a päť neprepojených dovozcov predložilo vyplnený dotazník a požiadalo v súlade s článkom 13 ods. 4 základného nariadenia o oslobodenie od možných rozšírených opatrení.

               (15)

               Vyplnený dotazník predložili títo vyvážajúci výrobcovia a v ich priestoroch sa následne vykonali overovania na mieste:

                           —

                           Dingsheng Aluminium Group,

                           —

                           Jiangsu Zhongji Lamination Materials Co., Ltd,

                           —

                           Luoyang Wanji Aluminium Processing Co., Ltd,

                           —

                           Xiamen Xiashun Aluminium Foil Co., Ltd,

                           —

                           Yantai Donghai Aluminum Foil Co., Ltd.

               (16)

               Úplné odpovede na dotazníky predložilo nasledujúcich päť neprepojených dovozcov do Únie:

                           —

                           Coutinho Caro + Co. International Trading GmbH,

                           —

                           Huhtamaki Flexible Packaging Germany GmbH & Co. KG,

                           —

                           Now Plastics UK Inc (milánska pobočka),

                           —

                           Von Aschenbach & Voss GmbH,

                           —

                           Wrap Films Systems Ltd.

               (17)

               Jeden z neprepojených dovozcov, spoločnosť Wrap Films Systems Ltd, následne ukončil spoluprácu.

               (18)

               Overovania na mieste sa uskutočnili v priestoroch týchto neprepojených dovozcov:

                           —

                           Coutinho Caro + Co. International Trading GmbH,

                           —

                           Von Aschenbach & Voss GmbH,

               (19)

               Spoločnosť Cellofix S.L. predložila stanoviská a požiadala o vypočutie ako zainteresovaná strana.

               (20)

               Vypočutia prebehli medzi Komisiou a žiadateľom a medzi Komisiou a týmito spoločnosťami: Cellofix S.L., Now Plastics Inc a Von Aschenbach & Voss GmbH.

               (21)

               Po zverejnení sa uskutočnilo ďalšie vypočutie medzi Komisiou a žiadateľom, po ktorom Komisia znovu zverejnila svoj zámer rozšíriť opatrenia podľa colného režimu konečné použitie v súlade s článkom 254 nariadenia Európskeho parlamentu a Rady (EÚ) č. 952/2013 (5) („Colný kódex Únie“).

         1.4.   Obdobie prešetrovania a sledované obdobie

               (22)

               Obdobie prešetrovania trvalo od 1. apríla 2012 do 31. marca 2016. Údaje boli zhromaždené za obdobie prešetrovania, ako aj za všetky roky od roku 2009 (keď boli uložené platné opatrenia) s cieľom prešetriť, okrem iného, údajnú zmenu v štruktúre obchodu. Za obdobie od 1. apríla 2015 do 31. marca 2016 (ďalej len „sledované obdobie“) sa zozbierali podrobnejšie údaje na preskúmanie možného oslabenia nápravného účinku platných opatrení a výskytu dumpingu.

         2.   VÝSLEDKY PREŠETROVANIA

   2.1.   Všeobecné úvahy

               (23)

               Komisia v súlade s článkom 13 ods. 1 základného nariadenia postupne analyzovala, či došlo k zmene v štruktúre obchodu medzi tretími krajinami a Úniou, či táto zmena vychádzala z praxe, postupu alebo činnosti, pre ktorú neexistuje iná dostatočne náležitá príčina alebo iné ekonomické opodstatnenie okrem uloženia cla, či existovali dôkazy o ujme alebo o oslabovaní nápravných účinkov cla z hľadiska cien a/alebo množstiev podobného výrobku a či existovali dôkazy o dumpingu vo vzťahu k normálnym hodnotám, ktoré boli predtým v prípade potreby stanovené pre podobný výrobok v súlade s ustanoveniami článku 2 základného nariadenia.

         2.2.   Dotknutý výrobok

               (24)

               Dotknutým výrobkom, ktorého sa týka možné obchádzanie, je výrobok, na ktorý sa vzťahujú platné opatrenia opísané v odôvodnení 1. Patrí pod číselný znak KN ex 7607 11 19 (kód TARIC 7607111910). Ako bolo stanovené v pôvodnom prešetrovaní, tento konkrétny typ hliníkových fólií je transformovaný na spotrebný tovar, hliníkovú fóliu pre domácnosť (ďalej len „HFD“) používanú na balenie a iné použitie v domácnosti.

         2.3.   Výrobok, ktorý je predmetom prešetrovania

               (25)

               Výrobok, ktorý je predmetom prešetrovania v súvislosti s obchádzaním, má rovnaké základné vlastnosti ako dotknutý výrobok. Môže však byť žíhaný alebo nežíhaný.

               (26)

               Výrobok, ktorý je predmetom prešetrovania, bol v nariadení, ktorým sa začína prešetrovanie, definovaný takto:

                           —

                           hliníkové fólie s hrúbkou nie menšou ako 0,007 mm, ale nie väčšou 0,008 mm, tiež žíhané, bez ohľadu na šírku zvitkov, alebo

                           —

                           hliníkové fólie s hrúbkou nie menšou ako 0,008 mm, ale nie väčšou ako 0,018 mm, tiež žíhané, vo zvitkoch so šírkou presahujúcou 650 mm, alebo

                           —

                           hliníkové fólie s hrúbkou väčšou ako 0,018 mm a menšou ako 0,021 mm, tiež žíhané, bez ohľadu na šírku zvitkov, alebo

                           —

                           hliníkové fólie s hrúbkou nie menšou ako 0,021 mm, ale nie väčšou ako 0,045 mm, tiež žíhané, ak sa predkladá s aspoň dvomi vrstvami, bez ohľadu na šírku zvitkov,

               (27)

               Prvé tri opísané výrobky v súčasnosti patria pod číselný znak KN ex 7607 11 19 (kódy TARIC 7607111930, 7607111940 a 7607111950). Štvrtý opísaný výrobok v súčasnosti patrí pod číselný znak KN ex 7607 11 90 (kódy TARIC 7607119045 a 7607119080).

               (28)

               V pôvodnom prešetrovaní Komisie sa stanovilo, že upravované hliníkové fólie (ďalej len „UHF“) nie sú dotknutým výrobkom (6). Tieto dva výrobky – HFD a UHF – majú odlišné použitie. Upravované hliníkové fólie používa spracovateľské odvetvie, ktoré ich laminuje, potiera, lakuje a inak spracúva a integruje do svojich výrobkov, ktoré sa používajú v oblastiach, ako sú obaly na potraviny, lieky, kozmetika a tabak, alebo v rámci izolačných materiálov pre odvetvie stavebníctva. Komisia začala v decembri 2014 antidumpingové prešetrovanie UHF (7). Žiadateľ túto žiadosť stiahol a opatrenia týkajúce sa UHF neboli uložené (8). Komisia na základe uvedených dôvodov považovala za vhodné vylúčiť UHF z rozsahu pôsobnosti tohto prešetrovania.

               (29)

               Po zverejnení žiadateľ tvrdil, že UHF a HFD sú zameniteľné. Komisia sa však domnievala, že týmto argumentom sa nespochybňovala nenapadnutá definícia dotknutého výrobku stanovená v pôvodnom prešetrovaní.

               (30)

               Komisia však pri prešetrovaní zistila, že definícia výrobku, ktorý je predmetom prešetrovania, zahŕňala nielen mierne upravený dotknutý výrobok, ale mohla by zahŕňať aj UHF. Počas sledovaného obdobia vyvážalo UHF do Únie päť spolupracujúcich vyvážajúcich výrobcov (pozri odôvodnenie 74). Preto bolo prijaté rozhodnutie, že pri navrhovaní opatrení sa zohľadní konečné použitie (pozri odôvodnenia 58 až 69).

               (31)

               Po zverejnení jeden z nespolupracujúcich dovozcov tvrdil, že Komisia mala vziať do úvahy jeho návrh, aby boli z rozsahu pôsobnosti prešetrovania vylúčené nežíhané veľké zvitky.

               (32)

               Keďže spoločnosť nespolupracovala na prešetrovaní, Komisia nemohla toto tvrdenie overiť. Žiadne dostupné skutočnosti nevedú k záveru, že by nežíhané veľké zvitky mali byť vylúčené z rozsahu pôsobnosti tohto prešetrovania. Komisia preto zamietla toto tvrdenie.

         2.4.   Miera spolupráce

               (33)

               Spolupráca vyvážajúcich výrobcov v ČĽR dosahovala nízku úroveň. Prihlásilo sa iba päť skupín čínskych vyvážajúcich výrobcov, ktorí požiadali o oslobodenie od prípadného rozšírenia platných opatrení, ktoré počas sledovaného obdobia predstavovali približne 22 % čínskeho vývozu do Únie.

               (34)

               Vývoz nespolupracujúcich výrobcov sa počas toho istého obdobia odhadoval na približne 78 % celkového čínskeho vývozu do Únie. Komisia preto pre týchto vývozcov použila najlepšie skutočnosti, ktoré boli dostupné v súlade s článkom 18 základného nariadenia.

         2.5.   Zmena v štruktúre obchodu

               (35)

               Komisia s cieľom stanoviť zmenu v štruktúre obchodu analyzovala objem dovozu dotknutého výrobku a objem dovozu mierne upraveného dotknutého výrobku za obdobie od uloženia pôvodných opatrení (2009) do septembra 2016.

               (36)

               V rámci prešetrovania sa zistilo, že 80 % celkového objemu dovozu výrobku s pôvodom v ČĽR, ktorý je predmetom prešetrovania, tvoril za sledované obdobie mierne upravený príslušný výrobok (9). Tento pomer bol následne extrapolovaný za príslušné roky od roku 2009.

               (37)

               Objem dovozu dotknutého výrobku bol stanovený na základe údajov od Eurostatu za obdobie od roku 2009 do sledovaného obdobia.

               (38)

               Nasledujúca uvedená tabuľka obsahuje súhrn zhromaždených informácií.

                  Tabuľka 1

                  Dovoz dotknutého výrobku a mierne upraveného dotknutého výrobku z ČĽR do EÚ

                           (Jednotka: tony)

                           OP pôvodného prešetrovania
                           júl 2007 – jún 2008

                           2009

                           2010

                           2011

                           2012

                           2013

                           2014

                           VO

                           Dotknutý výrobok

                           30 318

                           150

                           1 442

                           3 094

                           1 165

                           1 369

                           1 553

                           1 152

                           Mierne upravený výrobok

                           11 393

                           17 115

                           30 960

                           25 648

                           30 962

                           42 578

                           44 522

                              Zdroj: Eurostat, čínski spolupracujúci vyvážajúci výrobcovia.

               (39)

               Celkový objem dovozu dotknutého výrobku z ČĽR klesol z 30 318 ton počas OP pôvodného prešetrovania (júl 2007 – jún 2008) na 1 152 ton počas sledovaného obdobia tohto prešetrovania. Naopak, dovoz mierne upraveného dotknutého výrobku sa zvýšil z 11 393 ton v roku 2009 na 44 522 ton počas sledovaného obdobia tohto prešetrovania.

               (40)

               Nárast dovozu mierne upraveného dotknutého výrobku, ako aj súčasné vymiznutie dovozu dotknutého výrobku od uloženia opatrení predstavuje výraznú zmenu v štruktúre obchodu, ako sa požaduje podľa článku 13 ods. 1 základného nariadenia.

               (41)

               Po zverejnení jeden z nespolupracujúcich dovozcov uviedol, že Komisia použila chybnú metodiku na stanovenie zmeny v štruktúre obchodu. Konkrétnejšie spochybňoval predpoklad, že predaj nespolupracujúcich vyvážajúcich výrobcov počas sledovaného obdobia predstavoval predaj mierne upraveného výrobku.

               (42)

               Komisia zdôraznila, že sa zakladal na skutočnostiach, ktoré boli k dispozícii pri stanovovaní objemu dovozu mierne upraveného výrobku. Vzhľadom na veľmi nízku úroveň spolupráce, so zreteľom na informácie uvedené v žiadosti a vzhľadom na neexistenciu akýchkoľvek iných informácií o opaku mohla Komisia odôvodnene dospieť k záveru, že nespolupracujúce spoločnosti vyvážali mierne upravený výrobok. Metodika použitá na stanovenie zmeny v štruktúre obchodu bola preto potvrdená.

         2.6.   Existencia praktík obchádzania

               (43)

               V článku 13 ods. 1 základného nariadenia sa vyžaduje, aby zmena v štruktúre obchodu vychádzala z praxe, postupu alebo činnosti, pre ktorú neexistuje iná dostatočne náležitá príčina alebo iné ekonomické opodstatnenie okrem uloženia cla. Prax, postup alebo činnosť okrem iného zahŕňajú aj mierne upravenie dotknutého výrobku.

               (44)

               Činnosti spolupracujúcich vyvážajúcich výrobcov boli analyzované. Touto analýzou sa potvrdila existencia štyroch praktík obchádzania.

               (45)

               V prípade štyroch praktík obchádzania boli dôkazy získané vo forme e-mailov od čínskych vyvážajúcich výrobcov, ktorí zákazníkom radili, ako by sa mohli obísť súčasné opatrenia. Jednotlivé dôkazy takisto obsahovali informácie o tom, že niektorí dovozcovia do Únie/používatelia v Únii skutočne zaviedli takéto praktiky.

               (46)

               Komisia takisto našla podporný dôkaz pri overovaní jedného zo spolupracujúcich čínskych výrobcov, konkrétne spoločnosti Dingsheng Aluminium Group. V období od uloženia ciel v roku 2009 vyviezla spoločnosť Dingsheng Aluminium Group do Únie tenšie hliníkové fólie pre domácnosť, než bol príslušný výrobok, t. j. hliníkové fólie pre domácnosť, ktoré mali hrúbku menšiu ako 0,008 mm, ale nie menšiu ako 0,007 mm. Ten istý vyvážajúci výrobca takisto do Únie vyvážal hliníkovú fóliu pre domácnosť, ktorá bola hrubšia ako príslušný výrobok, t. j. hliníková fólia pre domácnosť hrubšia ako 0,018 mm a tenšia ako 0,021 mm. Dôkazy vo forme e-mailov od ostatných vyvážajúcich výrobcov takisto potvrdili existenciu takéhoto postupu.

               (47)

               Okrem toho, spoločnosť Dingsheng Aluminium Group v rovnakom období predávala do Únie hliníkovú fóliu pre domácnosť vo zvitkoch širších než 650 mm. Tieto zvitky boli následne v Únii rozrezané na menšie zvitky. Komisia pri overovaní jedného zo spolupracujúcich dovozcov zistila, že tento dovozca, konkrétne spoločnosť Von Aschenbach & Voss GmbH, v Únii rozrezáva širšie zvitky na spotrebné zvitky.

               (48)

               Pokiaľ ide o dovoz hliníkových fólií s hrúbkou od 0,021 mm do 0,045 mm do Únie, predkladaných v dvojitých vrstvách, Komisia mala v spise dôkazy o výmene vo forme e-mailov medzi čínskymi vyvážajúcimi výrobcami vrátane spoločnosti Dingsheng Aluminium Group a výrobcami Únie. Komisia takisto zistila, že niektorí výrobcovia v Únii vlastnia stroje používané na predelenie fólie na štandardnú hrúbku, ktorá umožní jej použitie ako hliníkovej fólie pre domácnosť.

               (49)

               Na základe zistení týkajúcich sa spolupracujúcich vyvážajúcich výrobcov a na základe dostupných údajov o nespolupracujúcich vyvážajúcich výrobcoch sa potvrdzuje existencia praktík obchádzania v zmysle článku 13 ods. 1 základného nariadenia na úrovni krajiny pre 80 % všetkého dovozu výrobku, ktorý je predmetom prešetrovania, z ČĽR. Tieto praktiky obchádzania majú podobu mierneho upravenia dotknutého výrobku tak, aby patril pod colné kódy, ktoré bežne nepodliehajú opatreniam, konkrétne výrobku, ktorý bol predmetom prešetrovania.

         2.7.   Oslabovanie nápravných účinkov cla z hľadiska cien a/alebo množstiev podobného výrobku

               (50)

               Zvýšenie dovozu mierne upraveného dotknutého výrobku bolo výrazné, ako je vysvetlené v odôvodnení 36, a predstavovalo približne 80 % celkového objemu dovozu výrobku, ktorý je predmetom prešetrovania, za obdobie od roku 2009 do sledovaného obdobia.

               (51)

               Komisia porovnala vývoznú cenu mierne upraveného dotknutého výrobku s úrovňou odstránenia ujmy stanovenou vo vykonávacom nariadení (EÚ) 2015/2384, ktorým sa ukladá konečné clo na základe preskúmania pred uplynutím platnosti podľa článku 11 ods. 2 základného nariadenia.

               (52)

               Pokiaľ ide o spolupracujúceho vyvážajúceho výrobcu zapojeného do praktík obchádzania, vývozná cena bola stanovená na základe informácií, ktoré boli overené počas prešetrovania. V prípade nespolupracujúcich vyvážajúcich výrobcov sa vývozná cena stanovila na základe údajov Eurostatu po odčítaní objemu vývozov uskutočnených spolupracujúcimi vyvážajúcimi výrobcami.

               (53)

               Týmto porovnaním sa preukázalo značné cenové podhodnotenie.

               (54)

               Komisia preto zastáva názor, že nápravné účinky platných opatrení sú oslabené z hľadiska množstiev aj cien.

         2.8.   Dôkazy o dumpingu vo vzťahu k normálnej hodnote, ktorá bola predtým stanovená pre podobný výrobok

               (55)

               V súlade s článkom 13 ods. 1 základného nariadenia a s cieľom stanoviť, či vývozné ceny výrobku, ktorý je predmetom prešetrovania, boli dumpingové, boli vývozné ceny spolupracujúceho vyvážajúceho výrobcu zapojeného do praktík obchádzania a nespolupracujúcich vyvážajúcich výrobcov stanovené tak, ako je opísané v odôvodneniach 51 a 52 a porovnané s normálnou hodnotou stanovenou počas prešetrovania preskúmania pred uplynutím platnosti uvedeného v odôvodnení 51 a náležite upravené podľa výkyvov na Londýnskej burze kovov (LME). Táto úprava bola potrebná vzhľadom na skutočnosť, že ceny hliníkových výrobkov sa odvodzujú od výkyvov ceny základnej suroviny, a to surového hliníka. Ceny na Londýnskej burze kovov sa považujú za celosvetovú referenčnú hodnotu pre surový hliník.

               (56)

               Z porovnania normálnej hodnoty a vývoznej ceny vyplýva, že spolupracujúci vyvážajúci výrobca zapojený do praktík obchádzania aj nespolupracujúci vyvážajúci výrobcovia dovážali počas sledovaného obdobia hliníkovú fóliu pre domácnosť do Únie za dumpingové ceny.

         2.9.   Záver

               (57)

               Komisia na základe uvedených zistení dospela k záveru, že clá na dovoz dotknutého výrobku vymedzeného v pôvodnom prešetrovaní sa obchádzali dovozom mierne upraveného dotknutého výrobku s pôvodom v ČĽR.

               (58)

               Z prešetrovania takisto vyplynulo, že medzi ČĽR a Úniou došlo k zmene v štruktúre obchodu a že neexistuje iná dostatočne náležitá príčina alebo iné ekonomické opodstatnenie tejto zmeny okrem uloženia cla.

               (59)

               Komisia takisto zistila, že tento dovoz spôsobil ujmu a že nápravné účinky cla sú oslabené z hľadiska cien a/alebo množstiev podobného výrobku. Bol stanovený aj dôkaz o dumpingu vo vzťahu k normálnym hodnotám predtým stanoveným pre podobný výrobok.

         3.   OPATRENIA

               (60)

               Vzhľadom na uvedené zistenia Komisia dospela k záveru, že konečné antidumpingové clo uložené na dovoz dotknutého výrobku s pôvodom v ČĽR sa obchádza dovozom výrobku s pôvodom v ČĽR, ktorý je predmetom prešetrovania.

               (61)

               Na základe uvedených zistení sa však dospelo k záveru, že upravované hliníkové fólie musia byť vylúčené z rozsahu pôsobnosti rozšírených opatrení.

               (62)

               S cieľom stanoviť, ako možno rozlišovať medzi HFD a UHF, Komisia najskôr vychádzala z ďalších kritérií doplňujúcich hrúbku hliníkovej fólie a šírku zvitkov.

               (63)

               Komisia usúdila, že súhrnná analýza súboru vlastností môže viesť k želanému rozlišovaniu: zliatiny, zmáčateľnosť a dierky v hliníkovej fólii.

               (64)

               Hliníková zliatina sa určuje podľa chemického zloženia výrobku (obsah skutočného hliníka a ďalších chemických látok). Na základe vyjadrení od zainteresovaných strán a informácií zhromaždených počas overovaní na mieste sa prešetrovaním zistilo, že UHF sa spravidla vyrábajú pomocou hliníkových zliatin 1235, 8011 a 8079.

               (65)

               Stupeň zmáčateľnosti je definovaný ako stupeň suchosti (čistota povrchu) hliníkových fólií od oleja, ktorý sa používa počas valcovania. Zmáčateľnosť UHF má všeobecne stupeň A, keďže akýkoľvek zvyšok oleja na povrchu by spôsobil problémy pri tlači a laminovaní.

               (66)

               Dierky sa objavujú v štruktúre hliníkovej fólie počas valcovania. Počet dierok pri predaji HFD spravidla nie je dôležitý a nie je súčasťou špecifikácie výrobku. Počet dierok je dôležitý pre výrobky UHF, pretože počas procesu laminácie môže lepidlo preniknúť z jednej strany fóliovej vrstvy na druhú cez dierky a poškodiť tak obalový materiál. Komisia zistila, že maximálny počet dierok v UHF všeobecne závisí od hrúbky fólie. Maximálny počet dierok na m2 v závislosti od hrúbky fólie

                  Tabuľka 2

                  Maximálny počet dierok na m2 v závislosti od hrúbky fólie

                           Hrúbka (v mikrónoch)

                           Počet dierok na m2

                           7

                           400

                           8

                           300

                           9

                           200

                           10

                           100

                           do 13

                           40

                           do 15

                           10

                           do 19

                           5

                           viac ako 20

                           žiadne

                              Zdroj: Čínski spolupracujúci vyvážajúci výrobcovia, neprepojení dovozcovia do EÚ.

               (67)

               Tieto kritériá boli založené na zisteniach prešetrovania a vyjadreniach tretích strán.

               (68)

               Žiadateľ trval na tom, a po zverejnení zopakoval, že z uvedených kritérií nie je možné odvodiť funkčnú deliacu čiaru, a preto by tak vzniklo neprimerané riziko obchádzania. Tvrdil, že hliníkové fólie sú zameniteľné, a že niektoré hliníkové fólie pre domácnosť môžu byť vyrobené s použitím rovnakých hliníkových fólií, aké sa vo všeobecnosti používajú na výrobu UHF. Poukázal najmä na zliatiny 8011 a 8079. Pokiaľ ide o počet dierok, žiadateľ uviedol, že nejde o regulovanú požiadavku a že počet dierok je všeobecne založený na dohode medzi predávajúcim a kupujúcim. Pokiaľ ide o kritérium zmáčateľnosti, žiadateľ takisto tvrdil, že nie je rozhodujúce určiť, či je hliníková fólia UHF. Počas vypočutia po zverejnení takisto uviedol, že ani kumulatívne použitie uvedených troch kritérií nepovedie k stanoveniu želaného rozlišovania. Aj keby boli splnené všetky tri kritériá pre UHF, dovoz by sa aj tak mohol používať ako fólia pre domácnosť a narúšať hospodársku súťaž. Podľa názoru žiadateľa je jediným spôsobom rozlišovania medzi HFD a UHF rozlišovanie podľa ich koncového použitia. Po ďalšom zverejnení žiadateľ uviedol, že vyvážajúci výrobcovia oslobodení podľa článku 13 ods. 4 základného nariadenia by mali byť podrobení colnému režimu koncové použitie v súlade s článkom 254 Colného kódexu Únie, aby sa zabránilo akémukoľvek ďalšiemu obchádzaniu opatrení.

               (69)

               Jeden zo spolupracujúcich vyvážajúcich výrobcov takisto uviedol, že kritériá navrhované Komisiou na rozlišovanie UHF od HFD neboli spoločne a všeobecne prijaté odvetvím spracovania hliníka. Uviedol, že by sa ponechala možnosť obchádzania rozšírených antidumpingových ciel a viedlo by to k významnému poklesu priemernej ceny UHF, mohlo by to viesť k ďalšiemu antidumpingovému podnetu.

               (70)

               Po ďalšom zverejnení dovozca trval na svojom názore, že rozlišovanie je naozaj možné a dostatočné na základe ďalšej kumulatívnej analýzy troch vlastností – zliatiny, zmáčateľnosti a dierok.

               (71)

               V reakcii na tieto argumenty Komisia najprv pripomenula, že opatrenia na zabránenie obchádzania nemôžu byť zákonne uložené len na základe rizika obchádzania, ale len ak by boli splnené podmienky stanovené v článku 13 základného nariadenia. Žiadosť žiadateľa, aby boli oslobodení vyvážajúci výrobcovia podrobení kontrole koncového použitia, bola preto zamietnutá.

               (72)

               Po úvodnom a ďalšom zverejnení Komisia podrobnejšie posudzovala svoj pôvodný prístup, ktorý je podrobne opísaný v odôvodneniach 62 a 66, a argumenty predložené dovozcom, ktoré sú uvedené v odôvodnení 70. Komisia zotrvala na svojom závere, že z dôvodu podobných vlastností nie je možné vylúčiť, že UHF, ktorá spĺňa technické požiadavky uvedené v odôvodnení 61 a 67, by sa v skutočnosti používala na použitia v domácnosti. Dospela preto k záveru, že vzhľadom na osobitné okolnosti prípadu je najvhodnejší spôsob rozlišovania medzi uvedenými dvomi výrobkami na účel rozšírenia pôvodného opatrenia ich koncové použitie. Zodpovedajúcim spôsobom dovozcovia, ktorí nepoužívajú dovážanú hliníkovú fóliu na použitia v domácnosti, budú mať možnosť urobiť vyhlásenie podliehajúce colnému režimu koncové použitie v súlade s článkom 254 Colného kódexu Únie.

         4.   ŽIADOSTI O OSLOBODENIE

   4.1.   Žiadosť skupín vyvážajúcich výrobcov o oslobodenie

               (73)

               V súlade s článkom 13 ods. 4 základného nariadenia päť spolupracujúcich skupín vyvážajúcich výrobcov z ČĽR požiadalo o oslobodenie od prípadných rozšírených opatrení a predložilo žiadosť o oslobodenie.

               (74)

               Na základe prešetrovania sa zistilo, že štyri skupiny čínskych vyvážajúcich výrobcov vyvážali do Únie iba UHF a nie mierne upravené hliníkové fólie pre domácnosť. Zistilo sa, že tieto skupiny čínskych vyvážajúcich výrobcov neobchádzajú súčasné clá. Komisia sa preto domnievala, že týmto spoločnostiam by mohlo byť udelené oslobodenie od rozšírených ciel podľa článku 13 ods. 4 základného nariadenia.

               (75)

               Prešetrovaním sa takisto preukázalo, že jeden spolupracujúci výrobca, spoločnosť Dingsheng Aluminium Group, bol zapojený do všetkých typov praktík obchádzania s výnimkou jednej, konkrétne, že nevyvážal do Únie hliníkové fólie s hrúbkou nie menšou ako 0,021 mm, ale nie väčšou ako 0,045 mm, ak sa predkladajú s aspoň dvomi vrstvami, bez ohľadu na šírku zvitkov.

               (76)

               K záveru, že táto spoločnosť bola zapojená do troch praktík obchádzania, sa dospelo na základe niekoľkých faktorov. Po prvé, Komisia určila mierne upravené výrobky, ktoré táto spoločnosť vyvážala do Únie na základe informácií, ktoré táto spoločnosť poskytla v súvislosti so svojím predajom HFD a UHF svojim zákazníkom. Po druhé, bola overená vzorka faktúr týkajúcich sa zákazníkov HFD a UHF. Vykonaním týchto úkonov sa potvrdilo, že výrobky predávané zákazníkom označené ako HFD boli v skutočnosti buď dotknutý výrobok, alebo mierne upravená HFD. Komisia na základe toho zistila, že obchádzaná, mierne upravená HFD tvorila 20 % všetkého vývozu výrobku, ktorý bol predmetom prešetrovania, zatiaľ čo zvyšok v prípade tejto spoločnosti tvorila skutočná UHF. Po tretie, v prípade tejto spoločnosti bola zistená jasná zmena v štruktúre obchodu, v rámci ktorej bol vývoz dotknutého výrobku nahradený mierne upraveným výrobkom. Po štvrté, nebolo zistené žiadne iné ekonomické opodstatnenie tejto zmeny v štruktúre obchodu okrem uloženia opatrení. Po piate, bol zistený dumping aj oslabovanie nápravného účinku ciel, pokiaľ ide o mierne upravené výrobky vyvážané týmto vyvážajúcim výrobcom.

               (77)

               Vzhľadom na uvedené skutočnosti preto spoločnosti Dingsheng Aluminium Group nemohlo byť udelené oslobodenie podľa článku 13 ods. 4 základného nariadenia.

               (78)

               Po zverejnení žiadateľ tvrdil, že čínskym vyvážajúcim výrobcom by sa nemalo udeliť oslobodenie z rozsahu pôsobnosti rozšírených opatrení.

               (79)

               Tvrdil, že Komisia nemohla overiť, či oslobodení čínski vyvážajúci výrobcovia naozaj vyvážali UHF, keďže sa to v dotazníkoch neuvádzalo. Okrem toho uviedol, že praktika obchádzania sa bude uskutočňovať v Únii. Za týchto okolností nie je možné udeliť vývozcom oslobodenie zo zákona.

               (80)

               Komisia navštívila vyvážajúcich výrobcov na mieste a overila, okrem iného, technické vlastnosti a konečné použitia výrobku, ktorý je predmetom prešetrovania, predávaného do Únie. Z overovaní na mieste potom dospela k záveru, že výrobok vyvážaný štyrmi vyvážajúcimi výrobcami bola v skutočnosti UHF, to znamená výrobok, na ktorý sa nevzťahuje toto prešetrovanie. Komisia takisto zistila, že mierne upravenie výrobku sa uskutočnilo v Číne, a to v priestoroch jedného zo spolupracujúcich výrobcov a – na základe dostupných skutočností – v priestoroch nespolupracujúcich výrobcov. Bolo preto možné a dokonca potrebné udeliť oslobodenie tým, ktorí sa nezapojili do žiadnej formy praktík obchádzania v Číne a spĺňali podmienky článku 13 ods. 4 základného nariadenia. V dôsledku toho bola táto sťažnosť zamietnutá.

         4.2.   Žiadosť neprepojených dovozcov o oslobodenie

               (81)

               Keď v rámci Únie dochádza k praktike obchádzania, článkom 13 ods. 4 základného nariadenia sa umožňuje oslobodenie dovozcov od rozšírených ciel, ak dokážu, že nie sú spojení s výrobcami, ktorí podliehajú opatreniam.

               (82)

               Z týchto dôvodov bolo od neprepojených dovozcov doručených a preskúmaných päť žiadostí o oslobodenie. Jedna zo spoločností, Wrap Films Systems Ltd, následne ukončila spoluprácu.

               (83)

               Komisia zistila, že aj keď v niektorých prípadoch dochádza ku konečnej kompletizácii (rozrezanie fólie na menšie zvitky) v Únii, samotné mierne upravenie dotknutého výrobku sa vykonáva mimo Únie, konkrétne v ČĽR. Z týchto dôvodov Komisia usúdila, že neprepojeným dovozcom nemožno udeliť oslobodenia.

               (84)

               V prípade troch zo štyroch spolupracujúcich spoločností sa zistilo, že boli skutočnými dovozcami, ktorí ďalej predávali výrobok, ktorý je predmetom prešetrovania, bez toho, aby ho spracovali. Tieto spoločnosti preto nemôžu byť oslobodené od rozšírených ciel podľa článku 13 ods. 4 základného nariadenia. Iba jedna zo spoločností, spoločnosť Von Aschenbach &Voss GmbH, dováža z ČĽR výrobok, ktorý je predmetom prešetrovania, vo forme hliníkových fólií pre domácnosť vo zvitkoch presahujúcich 650 mm a ďalej ho spracúva. Fólia sa predtým, ako sa predá zákazníkom spoločnosti (subjekty zaoberajúce sa prevíjaním), nareže.

               (85)

               Spoločnosť Von Aschenbach & Voss pred uložením existujúcich opatrení dovážala do Únie dotknutý výrobok, pričom bola zistená jasná zmena v štruktúre. Zistenia Komisie nepodporujú názor spoločnosti na existenciu náležitého dôvodu alebo iného ekonomického opodstatnenia, než je uloženie ciel. Preto aj keby Komisia pripustila, že to odôvodňuje skutočnosť, že praktika obchádzania bola dokončená v rámci Únie, tejto spoločnosti by sa nemohlo udeliť oslobodenie.

               (86)

               Preto sa dospelo k záveru, že žiadny z neprepojených dovozcov nemôže byť oslobodený podľa článku 13 ods. 4 základného nariadenia.

         4.3.   Záver

               (87)

               Na základe uvedených zistení sa dospelo k záveru, že štyria z piatich spolupracujúcich skupín čínskych vyvážajúcich výrobcov by mohli byť oslobodení od rozšírených ciel. Zistilo sa, že jeden z čínskych vyvážajúcich výrobcov, spoločnosť Dingsheng Aluminium Group, nemôže byť oslobodený.

               (88)

               Takisto sa dospelo k záveru, že žiadny z neprepojených dovozcov nemôže byť oslobodený podľa článku 13 ods. 4 základného nariadenia.

         5.   ZÁVER

               (89)

               V súlade s článkom 13 ods. 1 prvou vetou základného nariadenia by existujúce antidumpingové opatrenia týkajúce sa dovozu dotknutého výrobku s pôvodom v ČĽR mali byť rozšírené na dovoz výrobku s pôvodom v ČĽR, ktorý je predmetom prešetrovania.

               (90)

               Podľa článku 13 ods. 3 a článku 14 ods. 5 základného nariadenia, v ktorých sa stanovuje, že na dovoz do Únie, ktorý podlieha registrácii uloženej nariadením, ktorým sa začína prešetrovanie, by sa mali vzťahovať všetky rozšírené opatrenia, by sa malo vyberať antidumpingové clo na dovoz

                           —

                           hliníkových fólií s hrúbkou nie menšou ako 0,007 mm, ale nie väčšou ako 0,008 mm, tiež žíhaných, bez ohľadu na šírku zvitkov, alebo

                           —

                           hliníkových fólií s hrúbkou nie menšou ako 0,008 mm, ale nie väčšou ako 0,018 mm, tiež žíhaných, vo zvitkoch so šírkou presahujúcou 650 mm, alebo

                           —

                           hliníkových fólií s hrúbkou väčšou ako 0,018 mm a menšou ako 0,021 mm, tiež žíhaných, bez ohľadu na šírku zvitkov, alebo

                           —

                           hliníkových fólií s hrúbkou nie menšou ako 0,021 mm, ale nie väčšou ako 0,045 mm, tiež žíhaných, ak sa predkladajú s aspoň dvomi vrstvami, bez ohľadu na šírku zvitkov,

                     s pôvodom v ČĽR do Únie.

               (91)

               Výrobok opísaný v odôvodnení 90 by mal byť oslobodený od rozšíreného antidumpingového cla, ak je dovezený na iné účely okrem použitia fólie pre domácnosť. Toto oslobodenie by malo podliehať podmienkam stanoveným v príslušných colných ustanoveniach Únie o colnom režime konečné použitie, najmä článku 254 Colného kódexu Únie.

         6.   ZVEREJŇOVANIE

               (92)

               Všetky zainteresované strany boli informované o podstatných skutočnostiach a úvahách, ktoré viedli k uvedeným záverom, a boli vyzvané, aby predložili pripomienky. Tieto pripomienky sa riešili v tomto nariadení.

               (93)

               Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 základného nariadenia,

         PRIJALA TOTO NARIADENIE:
   Článok 1
   1.   Konečné antidumpingové clo uplatniteľné na „všetky ostatné spoločnosti“ uložené článkom 1 ods. 2 nariadenia (ES) č. 925/2009 na dovoz určitých hliníkových fólií s pôvodom v Čínskej ľudovej republike sa týmto rozširuje na dovoz do Únie

               —

               hliníkových fólií s hrúbkou nie menšou ako 0,007 mm, ale menšou ako 0,008 mm, tiež žíhaných, bez ohľadu na šírku zvitkov, ktoré v súčasnosti patria pod číselný znak KN ex 7607 11 19 (kód TARIC 7607111930) alebo

               —

               hliníkových fólií s hrúbkou nie menšou ako 0,008 mm, ale nie väčšou ako 0,018 mm, tiež žíhaných, vo zvitkoch so šírkou presahujúcou 650 mm, ktoré v súčasnosti patria pod číselný znak KN ex 7607 11 19 (kód TARIC 7607111940), alebo

               —

               hliníkových fólií s hrúbkou väčšou ako 0,018 mm, ale menšou ako 0,021 mm, tiež žíhaných, bez ohľadu na šírku zvitkov, ktoré v súčasnosti patria pod číselný znak KN ex 7607 11 19 (kód TARIC 7607111950), alebo

               —

               hliníkových fólií s hrúbkou nie menšou ako 0,021 mm, ale nie väčšou ako 0,045 mm, tiež žíhaných, ak sa predkladajú aspoň s dvoma vrstvami, bez ohľadu na šírku zvitkov, ktoré v súčasnosti patria pod číselný znak KN ex 7607 11 90 (kódy TARIC 7607119045 a 7607119080).

         2.   Toto rozšírenie sa nevzťahuje na dovoz uvedený v odseku 1 tohto článku, vyrobený ďalej uvedenými spoločnosťami:

               Názov spoločnosti

               Doplnkový kód TARIC

               Jiangsu Zhongji Lamination Materials Co., Ltd

               C198

               Luoyang Wanji Aluminium Processing Co., Ltd

               C199

               Xiamen Xiashun Aluminium Foil Co., Ltd.

               C200

               Yantai Donghai Aluminum Foil Co., Ltd

               C201

         3.   Uplatňovanie oslobodení udelených spoločnostiam konkrétne uvedeným v odseku 2 tohto článku je podmienené predložením platnej obchodnej faktúry vystavenej výrobcom, ktorá musí obsahovať vyhlásenie s dátumom a podpisom zástupcu subjektu, ktorý túto faktúru vystavil, s uvedením jeho mena a funkcie, colným orgánom členských štátov. Toto vyhlásenie sa vypracuje takto: „Ja, podpísaný(-á), potvrdzujem, že (objem) určitej hliníkovej fólie predávanej na vývoz do Európskej únie, na ktorú sa vzťahuje táto faktúra, vyrobila (názov a adresa spoločnosti) (doplnkový kód TARIC) v (názov dotknutej krajiny). Vyhlasujem, že informácie uvedené v tejto faktúre sú úplné a správne.“ V prípade nepredloženia takejto faktúry sa podľa odseku 1 tohto článku uloží antidumpingové clo.
   4.   Výrobok opísaný v odseku 1 sa oslobodzuje od antidumpingového cla, ak je dovezený na iné účely okrem použitia fólie pre domácnosť. Oslobodenie podlieha podmienkam stanoveným v príslušných colných ustanoveniach Únie o colnom režime konečné použitie, najmä článku 254 Colného kódexu Únie.
   5.   Clo rozšírené odsekom 1 tohto článku sa vyberá v prípade dovozu s pôvodom v Čínskej ľudovej republike, zaregistrovaného v súlade s článkom 2 vykonávacieho nariadenia (EÚ) 2016/865 a s článkom 13 ods. 3 a článkom 14 ods. 5 nariadenia (EÚ) 2016/1036, s výnimkou dovozu vyrobeného spoločnosťami uvedenými v odseku 2 tohto článku, a s výnimkou dovozu, v prípade ktorého sa dokáže, že bol použitý na iné použitia než fólia pre domácnosť v súlade s odsekom 4.
   6.   Pokiaľ nie je uvedené inak, uplatňujú sa platné ustanovenia, ktoré sa týkajú cla.
   Článok 2
   1.   Žiadosti o oslobodenie od cla rozšíreného článkom 1 sa predložia písomne v jednom z úradných jazykov Európskej únie a musia byť podpísané osobou oprávnenou zastupovať subjekt, ktorý žiada o oslobodenie. Žiadosť sa musí zaslať na túto adresu:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               Belgicko

         2.   Komisia môže podľa článku 13 ods. 4 nariadenia (EÚ) 2016/1036 povoliť formou rozhodnutia oslobodenie dovozu od spoločností, ktoré neobchádzajú antidumpingové opatrenia uložené vykonávacím nariadením (EÚ) 2015/2384, od cla rozšíreného článkom 1 tohto nariadenia.
   Článok 3
   Colným orgánom sa týmto nariaďuje, aby prestali vykonávať registráciu dovozu zavedenú v súlade s článkom 2 vykonávacieho nariadenia Komisie (EÚ) 2016/865.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. februára 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Nariadenie Rady (ES) č. 925/2009 z 24. septembra 2009, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz určitých hliníkových fólií s pôvodom v Arménsku, Brazílii a Čínskej ľudovej republike (Ú. v. EÚ L 262, 6.10.2009, s. 1).

      (3)  Vykonávacie nariadenie Komisie (EÚ) 2015/2384 zo 17. decembra 2015, ktorým sa ukladá konečné antidumpingové clo na dovoz určitých hliníkových fólií s pôvodom v Čínskej ľudovej republike a ktorým sa ukončuje konanie týkajúce sa dovozu určitých hliníkových fólií s pôvodom v Brazílii po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009 (Ú. v. EÚ L 332, 18.12.2015, s. 63).

      (4)  Vykonávacie nariadenie Komisie (EÚ) 2016/865 z 31. mája 2016, ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením (EÚ) 2015/2384 na dovoz určitých hliníkových fólií s pôvodom v Čínskej ľudovej republike prostredníctvom dovozu určitých mierne upravených hliníkových fólií z Čínskej ľudovej republiky a na základe ktorého sa zavádza registrácia takéhoto dovozu (Ú. v. EÚ L 144, 1.6.2016, s. 35).

      (5)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

      (6)  Odôvodnenie 89 nariadenia Komisie (ES) č. 287/2009 zo 7. apríla 2009, ktorým sa ukladá dočasné antidumpingové clo na dovoz určitých hliníkových fólií s pôvodom v Arménsku, Brazílii a Čínskej ľudovej republike (Ú. v. EÚ L 94, 8.4.2009, s. 17).

      (7)  Ú. v. EÚ C 444, 12.12.2014, s. 13.

      (8)  Vykonávacie rozhodnutie Komisie (EÚ) 2015/1928 z 23. októbra 2015, ktorým sa ukončuje antidumpingové konanie týkajúce sa dovozu určitých hliníkových fólií s pôvodom v Čínskej ľudovej republike (Ú. v. EÚ L 281, 27.10.2015, s. 16).

      (9)  Komisia na stanovenie objemu mierne upraveného dotknutého výrobku v rámci výrobku, ktorý je predmetom prešetrovania za sledované obdobie, použila nasledujúci postup. Po prvé, Komisia stanovila celkový objem vývozu výrobku, ktorý je predmetom prešetrovania, z Číny na základe Eurostatu. Po druhé, z overených dotazníkových odpovedí spolupracujúcich čínskych vyvážajúcich výrobcov Komisia stanovila objem vývozu UHF piatich spolupracujúcich spoločností. Po tretie, Komisia odpočítala objem vývozu UHF týchto piatich spolupracujúcich spoločností od celkového vývozu z Číny. Vzhľadom na veľmi vysokú úroveň nespolupráce sa Komisia domnievala, že má dostatočný základ, aby mohla predpokladať, že nespolupracujúce spoločnosti vyvážajú mierne upravený výrobok. Na základe toho Komisia dospela k záveru, že 80 % celkového vývozu z Číny pozostáva z vývozu mierne upravených výrobkov a 20 % predstavuje vývoz UHF. Komisia použila tento pomer na stanovenie zmeny v štruktúre obchodu.


title: Vykonávacie nariadenie Komisie (EÚ) 2016/534 z 31. marca 2016, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

text:
                  6.4.2016

                  SK

                  Úradný vestník Európskej únie

                  L 89/6

            VYKONÁVACIE NARIADENIE KOMISIE (EÚ) 2016/534
      z 31. marca 2016,
      ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
      keďže:

                  (1)

                  Nariadením (EHS) č. 2658/87 sa stanovila nomenklatúra tovaru (ďalej len „kombinovaná nomenklatúra“), ktorá je uvedená v prílohe I k uvedenému nariadeniu.

                  (2)

                  Mlieko a mliečne výrobky kapitoly 4 zahŕňajú mliečne permeáty. Ide o mliečne výrobky, ktoré sa vyznačujú vysokým obsahom laktózy a ktoré sú získané odstránením mliečnych tukov a mliečnych bielkovín z mlieka, srvátky, smotany a/alebo sladkého cmaru a/alebo z podobných surovín ultrafiltráciou alebo inými spracovateľskými technikami.

                  (3)

                  Existujú rozdielne názory, pokiaľ ide o zatriedenie permeátov zo srvátky a permeátov z mlieka do podpoložiek položky 0404. V záujme právnej istoty je preto potrebné objasniť rozsah podpoložiek 0404 10 a 0404 90 vzťahujúcich sa na takéto výrobky.

                  (4)

                  Rozdiel medzi „permeátom zo srvátky“ a „permeátom z mlieka“ možno určiť pomocou zistenia alebo nezistenia látok, ktoré súvisia s výrobou srvátky. Toto kritérium by sa preto malo používať spolu s organoleptickým kritériom na účely rozlíšenia medzi permeátmi zo srvátky a permeátmi z mlieka.

                  (5)

                  Podpoložka 0404 10 by mala zahŕňať „permeát zo srvátky“, výrobok, ktorý má zvyčajne mierne kyslú vôňu a je získaný ultrafiltráciou srvátky alebo zmesí prirodzených zložiek srvátky. Zatriedenie mliečnych permeátov do uvedenej podpoložky by malo byť podmienené prítomnosťou látok súvisiacich s výrobou srvátky (napr. kyselina mliečna, mliečnany a glykomakropeptidy) v danom výrobku.

                  (6)

                  Podpoložka 0404 90 by mala zahŕňať „permeát z mlieka“, výrobok získaný ultrafiltráciou mlieka, zvyčajne s mliečnou vôňou. Zatriedenie mliečnych permeátov do uvedenej podpoložky by malo byť podmienené kvantitatívne obmedzenou úrovňou alebo neprítomnosťou látok súvisiacich výrobou srvátky v danom výrobku.

                  (7)

                  Referenčná metóda na zisťovanie kyseliny mliečnej a mliečnanov (metóda ISO 8069:2005) je stanovená v časti A prílohy I k nariadeniu Komisie (ES) č. 273/2008 (2) a referenčná metóda na zisťovanie syridlovej srvátky (t. j. prítomnosť kazeínomakropeptidov, ako sú napríklad glykomakropeptidy) je stanovená v prílohe XII k uvedenému nariadeniu. Uvedené metódy by sa mali používať aj na správne zatriedenie výrobkov, na ktoré sa vzťahuje toto nariadenie.

                  (8)

                  S cieľom zabezpečiť správne zatriedenie príslušných výrobkov by sa mali do kapitoly 4 druhej časti kombinovanej nomenklatúry doplniť nové doplnkové poznámky, aby sa v celej Únii zabezpečila jej jednotná interpretácia.

                  (9)

                  Nariadenie (EHS) č. 2658/87 by sa preto malo zodpovedajúcim spôsobom zmeniť.

                  (10)

                  Výbor pre colný kódex nepredložil stanovisko v lehote stanovenej jeho predsedom,

            PRIJALA TOTO NARIADENIE:
      Článok 1
      V kapitole 4 druhej časti kombinovanej nomenklatúry uvedenej v prílohe I k nariadeniu (EHS) č. 2658/87 sa dopĺňajú tieto doplnkové poznámky 3 a 4:

                     „3.

                     Mlieko a mliečne výrobky kapitoly 4 zahŕňajú mliečne permeáty. Sú to mliečne výrobky, ktoré sa vyznačujú vysokým obsahom laktózy a ktoré sú získané odstránením mliečnych tukov a mliečnych bielkovín z mlieka, srvátky, smotany a/alebo sladkého cmaru a/alebo z podobných surovín ultrafiltráciou alebo inými spracovateľskými technikami.

                     4.

                     Na účely podpoložiek 0404 10 a 0404 90 platí:

                                 Permeát z mlieka a permeát zo srvátky možno analyticky rozlíšiť na základe prítomnosti látok (napr. kyselina mliečna, mliečnany a glykomakropeptidy), ktoré súvisia s výrobou srvátky.

                                 Podpoložka 0404 10 zahŕňa ‚permeát zo srvátky‘, výrobok, ktorý má zvyčajne mierne kyslú vôňu a je získaný zo srvátky alebo zmesí prirodzených zložiek srvátky ultrafiltráciou alebo inými spracovateľskými technikami.

                                 Podmienkou zatriedenia permeátov zo srvátky do uvedenej podpoložky je prítomnosť látok súvisiacich s výrobou srvátky (napr. kyselina mliečna, mliečnany a glykomakropeptidy).

                                 Podpoložka 0404 90 zahŕňa ‚permeát z mlieka‘, výrobok, ktorý má zvyčajne mliečnu vôňu a je získaný z mlieka ultrafiltráciou alebo inými spracovateľskými technikami. Podmienkou zatriedenia permeátov z mlieka do podpoložky 0404 90 je kvantitatívne obmedzená úroveň alebo neprítomnosť kyseliny mliečnej a mliečnanov (maximálne 0,1 hmotnostných % v permeátoch z mlieka vo forme prášku alebo maximálne 0,015 hmotnostných % v permeátoch z mlieka v tekutej forme), ako aj neprítomnosť glykomakropeptidov.

                                 Metóda, ktorá sa má použiť na zisťovanie mliečnanov, je metóda ISO 8069:2005 a metóda na zisťovanie syridlovej srvátky (t. j. prítomnosť kazeínomakropeptidov, ako sú napríklad glykomakropeptidy) je metóda uvedená v prílohe XII k nariadeniu Komisie (ES) č. 273/2008 (*).

      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 31. marca 2016

               Za Komisiu

               v mene predsedu

            Stephen QUEST

               generálny riaditeľ pre dane a colnú úniu

         (1)  Ú. v. ES L 256, 7.9.1987, s. 1.

         (2)  Nariadenie Komisie (ES) č. 273/2008 z 5. marca 2008, ktorým sa ustanovujú podrobné pravidlá uplatňovania nariadenia Rady (ES) č. 1255/1999 týkajúce sa metód analýzy a hodnotenia kvality mlieka a mliečnych výrobkov (Ú. v. EÚ L 88, 29.3.2008, s. 1).


title: Vykonávacie nariadenie Komisie (EÚ) 2015/747 z 11. mája 2015, ktorým sa stanovuje výnimka z vykonávacieho nariadenia (EÚ) č. 809/2014, pokiaľ ide o konečný termín na predloženie jednotnej žiadosti, žiadostí o pomoc alebo žiadostí o platbu, konečný termín na oznámenie zmien jednotnej žiadosti alebo žiadosti o platbu a konečný termín pre žiadosti o pridelenie platobných nárokov alebo zvýšenie hodnoty platobných nárokov v rámci režimu základných platieb na rok 2015

text:
               12.5.2015

               SK

               Úradný vestník Európskej únie

               L 119/21

         VYKONÁVACIE NARIADENIE KOMISIE (EÚ) 2015/747
   z 11. mája 2015,
   ktorým sa stanovuje výnimka z vykonávacieho nariadenia (EÚ) č. 809/2014, pokiaľ ide o konečný termín na predloženie jednotnej žiadosti, žiadostí o pomoc alebo žiadostí o platbu, konečný termín na oznámenie zmien jednotnej žiadosti alebo žiadosti o platbu a konečný termín pre žiadosti o pridelenie platobných nárokov alebo zvýšenie hodnoty platobných nárokov v rámci režimu základných platieb na rok 2015
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 78 ods. 1 bod b) a ods. 2,
   keďže:

               (1)

               vykonávacím nariadením Komisie (EÚ) č. 809/2014 (2) sa stanovuje konečný termín na predloženie jednotnej žiadosti, žiadostí o pomoc alebo žiadostí o platbu, konečný termín na oznámenie zmien jednotnej žiadosti alebo žiadosti o platbu a konečný termín na predloženie žiadostí o pridelenie platobných nárokov alebo zvýšenie hodnoty platobných nárokov v rámci režimu základných platieb.

               (2)

               Členské štáty zaznamenali určité ťažkosti pri praktickom vykonávaní nových režimov priamych platieb a opatrení na rozvoj vidieka. V dôsledku toho sa oneskorilo spravovanie jednotných žiadostí, žiadostí o pomoc, žiadostí o platbu a žiadostí o pridelenie platobných nárokov alebo zvýšenie hodnoty platobných nárokov v rámci režimu základných platieb.

               (3)

               Táto situácia príjemcom skomplikovala predkladanie jednotnej žiadosti, žiadostí o pomoc alebo žiadostí o platbu, ako aj žiadostí o pridelenie platobných nárokov alebo zvýšenie hodnoty platobných nárokov v rámci režimu základných platieb v lehotách stanovených v článku 13 ods. 1 a článku 22 ods. 1 vykonávacieho nariadenia (EÚ) č. 809/2014.

               (4)

               Vzhľadom na túto situáciu je vhodné stanoviť výnimku z článku 13 ods. 1 a článku 22 ods. 1 vykonávacieho nariadenia (EÚ) č. 809/2014, vďaka ktorej budú môcť členské štáty určiť na rok 2015 neskorší konečný termín na predloženie jednotnej žiadosti, žiadostí o pomoc alebo platbu, ako aj neskorší konečný termín na predloženie žiadostí o pridelenie platobných nárokov alebo zvýšenie hodnoty platobných nárokov v rámci režimu základných platieb, ako sú termíny stanovené v uvedených článkoch. Keďže dátum uvedený v článku 15 ods. 2 vykonávacieho nariadenia (EÚ) č. 809/2014 súvisí s konečným termínom stanoveným v článku 13 ods. 1 uvedeného nariadenia, podobná odchýlka by sa mala poskytovať na oznámenie zmien jednotnej žiadosti alebo žiadosti o platbu.

               (5)

               Keďže uvedené výnimky by sa mali vzťahovať na jednotnú žiadosť, žiadosti o pomoc a žiadosti o platbu, zmeny jednotnej žiadosti alebo žiadosti o platbu a žiadosti o pridelenie platobných nárokov na rok 2015, je vhodné, aby sa toto nariadenie uplatňovalo na predmetné žiadosti a žiadosti o platbu vzťahujúce sa na rok 2015.

               (6)

               Opatrenia stanovené v tomto nariadení sú v súlade so stanoviskom Výboru pre priame platby a Výboru pre rozvoj vidieka,

         PRIJALA TOTO NARIADENIE:
   Článok 1
   Odchylne od článku 13 ods. 1 prvého pododseku vykonávacieho nariadenia (EÚ) č. 809/2014 konečné termíny na rok 2015, ktoré majú určiť členské štáty na predloženie jednotnej žiadosti, žiadostí o pomoc alebo žiadostí o platbu, nesmú byť neskôr ako 15. júna.
   Článok 2
   Odchylne od článku 15 ods. 2 vykonávacieho nariadenia (EÚ) č. 809/2014 a v prípade, že členské štáty využívajú výnimku stanovenú v článkoch 1 a 3 tohto nariadenia, sa zmeny jednotnej žiadosti alebo žiadosti o platbu v súlade s odsekom 1 daného článku na rok 2015 písomne oznamujú príslušnému orgánu do 15. júna.
   Článok 3
   Odchylne od článku 22 ods. 1 vykonávacieho nariadenia (EÚ) č. 809/2014 je termínom na rok 2015, ktorý majú určiť členské štáty na predloženie žiadostí o pridelenie platobných nárokov alebo zvýšenie hodnoty platobných nárokov v rámci režimu základných platieb, najneskôr 15. jún.
   Článok 4
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa na žiadosti a žiadosti o platbu týkajúce sa roku 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. mája 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 549.

      (2)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69).


title: Vykonávacie nariadenie Komisie (EÚ) č. 1131/2013 zo 7. novembra 2013 , ktorým sa do Registra chránených označení pôvodu a chránených zemepisných označení zapisuje názov [Poperingse hopscheuten/Poperingse hoppescheuten (CHZO)]

text:
               13.11.2013

               SK

               Úradný vestník Európskej únie

               L 302/18

         VYKONÁVACIE NARIADENIE KOMISIE (EÚ) č. 1131/2013
   zo 7. novembra 2013,
   ktorým sa do Registra chránených označení pôvodu a chránených zemepisných označení zapisuje názov [Poperingse hopscheuten/Poperingse hoppescheuten (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Belgicka o zápis názvu „Poperingse hopscheuten“/„Poperingse hoppescheuten“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Poperingse hopscheuten“/„Poperingse hoppescheuten“ sa musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 57, 27.2.2013, s. 6.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      BELGICKO
      Poperingse hopscheuten/Poperingse hoppescheuten (CHZO)


title: Vykonávacie nariadenie Komisie (EÚ) 2017/130 z 25. januára 2017, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               26.1.2017

               SK

               Úradný vestník Európskej únie

               L 21/101

         VYKONÁVACIE NARIADENIE KOMISIE (EÚ) 2017/130
   z 25. januára 2017,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. januára 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  135,1

                  SN

                  268,2

                  TR

                  175,2

                  ZZ

                  192,8

                  0707 00 05

                  EG

                  250,3

                  MA

                  79,2

                  TR

                  209,9

                  ZZ

                  179,8

                  0709 91 00

                  EG

                  168,8

                  ZZ

                  168,8

                  0709 93 10

                  MA

                  277,7

                  TR

                  239,8

                  ZZ

                  258,8

                  0805 10 22 , 0805 10 24 , 0805 10 28

                  EG

                  54,2

                  MA

                  48,6

                  TN

                  59,5

                  TR

                  73,1

                  ZZ

                  58,9

                  0805 21 10 , 0805 21 90 , 0805 29 00

                  EG

                  83,8

                  IL

                  134,6

                  JM

                  109,0

                  MA

                  80,7

                  TR

                  86,3

                  ZZ

                  98,9

                  0805 22 00

                  IL

                  139,7

                  MA

                  79,0

                  ZZ

                  109,4

                  0805 50 10

                  AR

                  92,5

                  EG

                  85,5

                  TR

                  93,7

                  ZZ

                  90,6

                  0808 10 80

                  CN

                  145,5

                  US

                  124,9

                  ZZ

                  135,2

                  0808 30 90

                  CN

                  93,3

                  TR

                  154,0

                  ZA

                  84,4

                  ZZ

                  110,6

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/2000 z 9. novembra 2015, ktorým sa menia nariadenia (ES) č. 546/2003, (ES) č. 1342/2003, (ES) č. 952/2006, (ES) č. 826/2008, (ES) č. 1295/2008, (ES) č. 1296/2008, (EÚ) č. 1272/2009, (EÚ) č. 738/2010 a vykonávacie nariadenia (EÚ) č. 543/2011 a (EÚ) č. 511/2012, pokiaľ ide o oznamovacie povinnosti v rámci spoločnej organizácie poľnohospodárskych trhov

text:
               10.11.2015

               SK

               Úradný vestník Európskej únie

               L 292/4

         VYKONÁVACIE NARIADENIE KOMISIE (EÚ) 2015/2000
   z 9. novembra 2015,
   ktorým sa menia nariadenia (ES) č. 546/2003, (ES) č. 1342/2003, (ES) č. 952/2006, (ES) č. 826/2008, (ES) č. 1295/2008, (ES) č. 1296/2008, (EÚ) č. 1272/2009, (EÚ) č. 738/2010 a vykonávacie nariadenia (EÚ) č. 543/2011 a (EÚ) č. 511/2012, pokiaľ ide o oznamovacie povinnosti v rámci spoločnej organizácie poľnohospodárskych trhov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 223 ods. 3,
   keďže:

               (1)

               Nariadením Komisie (ES) č. 792/2009 (2) sa stanovujú spoločné pravidlá oznamovania informácií a dokumentov zo strany členských štátov Komisii. Tieto pravidlá zahŕňajú najmä povinnosť členských štátov využívať informačné systémy, ktoré sprístupnila Komisia, a overovať prístupové práva orgánov alebo jednotlivcov oprávnených zasielať oznámenia. V nariadení (ES) č. 792/2009 sa okrem toho stanovujú spoločné zásady, ktoré sa uplatňujú na informačné systémy s cieľom zaručiť autentickosť, integritu a čitateľnosť dokumentov v priebehu času, a ustanovuje sa ochrana osobných údajov. Povinnosť využívať uvedené informačné systémy musí byť stanovená v každom nariadení, ktorým sa stanovuje osobitná oznamovacia povinnosť.

               (2)

               V rámci svojich vnútorných pracovných postupov a vzťahov s orgánmi zúčastnenými na spoločnej poľnohospodárskej politike Komisia vypracovala informačný systém, ktorý jej umožňuje elektronické spravovanie dokumentov a postupov.

               (3)

               Prostredníctvom uvedeného systému možno splniť niekoľko informačných a oznamovacích povinností, najmä tých, ktoré sú stanovené v nariadeniach Komisie (ES) č. 546/2003 (3), (ES) č. 1342/2003 (4), (ES) č. 952/2006 (5), (ES) č. 826/2008 (6), (ES) č. 1295/2008 (7), (ES) č. 1296/200 (8), (EÚ) č. 1272/200 (9), (EÚ) č. 738/2010 (10) a vo vykonávacích nariadeniach Komisie (EÚ) č. 543/2011 (11) a (EÚ) č. 511/2012 (12).

               (4)

               V záujme účinnej správy a s ohľadom na skúsenosti by sa niektoré oznamovacie povinnosti mali zmeniť.

               (5)

               Nariadenia (ES) č. 546/2003, (ES) č. 1342/2003, (ES) č. 952/2006, (ES) č. 826/2008, (ES) č. 1295/2008, (ES) č. 1296/2008, (EÚ) č. 1272/2009, (EÚ) č. 738/2010 a vykonávacie nariadenia (EÚ) č. 543/2011 a (EÚ) č. 511/2012 by sa preto mali zodpovedajúcim spôsobom zmeniť.

               (6)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   V článku 1 nariadenia (ES) č. 546/2003 sa odsek 3 nahrádza takto:

      „3.   Oznámenie uvedené v odseku 1 sa podáva v súlade s nariadením Komisie (ES) č. 792/2009 (13).

   Článok 2
   V článku 16 nariadenia (ES) č. 1342/2003 sa dopĺňajú tieto odseky 3 a 4:

      „3.   Členské štáty nie sú povinné oznamovať informácie uvedené v písm. a) bodoch ii) a iii) a v písm. b) a c) odseku 1 počas období, keď sa nestanovujú vývozné náhrady, vývozné poplatky ani potravinová pomoc.
      4.   Oznámenia a notifikácie členských štátov uvedené v odsekoch 1 a 2 sa predkladajú v súlade s nariadením Komisie (ES) č. 792/2009 (14).

   Článok 3
   V článku 15a nariadenia (ES) č. 952/2006 sa druhý odsek nahrádza takto:

      „Každý členský štát do konca každého mesiaca oznámi Komisii priemerné ceny zhromaždené na vnútroštátnej úrovni, ako aj celkové zodpovedajúce množstvá a štandardné odchýlky. Priemery a štandardné odchýlky sa vážia množstvami, ktoré podniky oznámili podľa predchádzajúceho odseku. Tieto oznámenia sa podávajú v súlade s nariadením Komisie (ES) č. 792/2009 (15).

   Článok 4
   Článok 12 nariadenia (ES) č. 826/2008 sa mení takto:

               1.

               Odseky 3 a 4 sa nahrádzajú takto:
               „3.   Oznámenia uvedené v odseku 1 vrátane bezpredmetných oznámení sa podávajú v súlade s nariadením (ES) č. 792/2009.
               4.   Podrobnejšie informácie o oznámeniach sa stanovujú v nariadeniach, ktorými sa vyhlasuje príslušná verejná súťaž.“

               2.

               Odsek 5 sa vypúšťa.

         Článok 5
   V článku 9 nariadenia (ES) č. 1295/2008 sa dopĺňa tento odsek 5:

      „5.   Oznámenia uvedené v odsekoch 2 a 4 sa podávajú v súlade s nariadením Komisie (ES) č. 792/2009 (16).

   Článok 6
   V nariadení (ES) č. 1296/2008 sa článok 21a nahrádza takto:

      „Článok 21a
      Oznámenia uvedené v tomto nariadení sa podávajú v súlade s nariadením Komisie (ES) č. 792/2009 (17).

   Článok 7
   V nariadení (EÚ) č. 1272/2009 sa článok 58 nahrádza takto:

      „Článok 58
      Postup týkajúci sa oznamovacej povinnosti
      Oznámenia uvedené v tomto nariadení sa podávajú v súlade s nariadením Komisie (ES) č. 792/2009 (18).

   Článok 8
   V článku 5 nariadenia (EÚ) č. 738/2010 sa dopĺňa tento odsek 10:

      „10.   Oznámenie uvedené v odseku 9 sa podáva v súlade s nariadením Komisie (ES) č. 792/2009 (19).

   Článok 9
   V článku 146 vykonávacieho nariadenia (EÚ) č. 543/2011 sa odsek 3 nahrádza takto:

      „3.   Oznámenia stanovené v článku 9 ods. 2, v článku 18 ods. 3 a 4, v článku 97, v článku 128, v článku 129 ods. 1, v článku 130, v článku 131, v článku 134 ods. 1 a v tomto článku a žiadosť stanovená v článku 92 ods. 1 sa podávajú v súlade s nariadením (ES) č. 792/2009.“

   Článok 10
   Vykonávacie nariadenie (EÚ) č. 511/2012 sa mení takto:

               1.

               V článku 1 ods. 1 sa dopĺňa písmeno d):

                           „d)

                           Celkový počet uznaných organizácií výrobcov, združení a medziodvetvových organizácií na konci predchádzajúceho kalendárneho roka.“

               2.

               V článku 3 ods. 1 sa písmeno a) nahrádza takto:

                           „a)

                           celkový objem surového mlieka, rozčlenený podľa členských štátov výroby, ktorý bol dodaný na ich územie v rámci zmlúv dojednaných v predchádzajúcom kalendárnom roku uznanými organizáciami výrobcov a združeniami v súlade s článkom 149 ods. 2 písm. f) nariadenia Európskeho parlamentu a Rady (EÚ) č. 1308/2013 (20), tak ako bol oznámený príslušným orgánom podľa článku 2 ods. 3 tohto nariadenia, s uvedením počtu organizácií výrobcov a združení a príslušného dodaného objemu.

                  (20)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).“"

               3.

               Vkladá sa tento článok 5a:
               „Článok 5a
               Oznámenia uvedené v tomto nariadení s výnimkou oznámení uvedených v článku 3 ods. 2 sa podávajú v súlade s nariadením Komisie (ES) č. 792/2009 (21).

                  (21)  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v. EÚ L 228, 1.9.2009, s. 3).“"

         Článok 11
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 16. novembra 2015.
   Článok 3 sa však uplatňuje od 1. októbra 2016.

      Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
      V Bruseli 9. novembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v. EÚ L 228, 1.9.2009, s. 3).

      (3)  Nariadenie Komisie (ES) č. 546/2003 z 27. marca 2003 o určitých oznámeniach týkajúcich sa uplatňovania nariadenia Rady (EHS) č. 2771/75, (EHS) č. 2777/75 a (EHS) č. 2783/75 v sektore vajec a hydinového mäsa (Ú. v. EÚ L 81, 28.3.2003, s. 12).

      (4)  Nariadenie Komisie (ES) č. 1342/2003 z 28. júla 2003, ktorým sa ustanovujú osobitné podrobné pravidlá uplatňovania systému dovozných a vývozných licencií na obilniny a ryžu (Ú. v. EÚ L 189, 29.7.2003, s. 12).

      (5)  Nariadenie Komisie (ES) č. 952/2006 z 29. júna 2006 o spôsoboch uplatňovania nariadenia Rady (ES) č. 318/2006 v súvislosti s riadením vnútorného trhu s cukrom a s režimom kvót (Ú. v. EÚ L 178, 1.7.2006, s. 39).

      (6)  Nariadenie Komisie (ES) č. 826/2008 z 20. augusta 2008, ktorým sa ustanovujú všeobecné pravidlá poskytovania pomoci Spoločenstva na súkromné skladovanie niektorých poľnohospodárskych produktov (Ú. v. EÚ L 223, 21.8.2008, s. 3).

      (7)  Nariadenie Komisie (ES) č. 1295/2008 z 18. decembra 2008 o dovoze chmeľu z tretích krajín (Ú. v. EÚ L 340, 19.12.2008, s. 45).

      (8)  Nariadenie Komisie (ES) č. 1296/2008 z 18. decembra 2008 o ustanovení podrobných pravidiel pre uplatňovanie colných kvót na dovoz kukurice a ciroku do Španielska a dovoz kukurice do Portugalska (Ú. v. EÚ L 340, 19.12.2008, s. 57).

      (9)  Nariadenie Komisie (EÚ) č. 1272/2009 z 11. decembra 2009, ktorým sa ustanovujú spoločné podrobné pravidlá vykonávania nariadenia Rady (ES) č. 1234/2007, pokiaľ ide o nákup a predaj poľnohospodárskych výrobkov v rámci verejnej intervencie (Ú. v. EÚ L 349, 29.12.2009, s. 1).

      (10)  Nariadenie Komisie (EÚ) č. 738/2010 zo 16. augusta 2010, ktorým sa ustanovujú podrobné pravidlá platieb nemeckým organizáciám výrobcov v sektore chmeľu (Ú. v. EÚ L 216, 17.8.2010, s. 11).

      (11)  Vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 157, 15.6.2011, s. 1).

      (12)  Vykonávacie nariadenie Komisie (EÚ) č. 511/2012 z 15. júna 2012 o oznámeniach týkajúcich sa organizácií výrobcov, medziodvetvových organizácií, zmluvných rokovaní a zmluvných vzťahov podľa nariadenia Rady (ES) č. 1234/2007 v sektore mlieka a mliečnych výrobkov (Ú. v. EÚ L 156, 16.6.2012, s. 39).